Sámal Soll

Sámal Kristian Soll (føddur 25. juni 1977 sum Sámal Kristian Jacobsen í Tórshavn) er ein føroyskur rithøvundur og fyrrverandi formaður í Rithøvundafelag Føroya. Hann er útbúgvin cand. mag. í enskum og hevur tikið hjánám í føroyskum. Hann er elstur av 7 systkjum, vaks upp við Oyggjarvegin í Havn og flutti við familjuni til Hoyvíkar at búgva í 1984 og fór at ganga í Hoyvíkar skúla. Hann fór á studentaskúlan í Hoydølum, har hann tók prógv í 1997. Síðan fór hann niður til Aalborg at lesa enskt. Hann tók BA-prógv í enskum í 2001 og cand. mag. í enskum í 2004. Í 2007 fekk hann arbeiði í Føroya Banka, og hevur hann eisini undirvíst í enskum í Hoydølum. Tær fyrstu stuttsøgurnar skrivaði hann, meðan hann gekk í Hoydølum. Í 2005 varð søgan "Ver ikki bangin" vald sum onnur vinnarasøgan í stuttsøgukapping, sum Bókadeildin skrivaði út. Árið eftir varð søgan givin út í søgusavni á 7 málum umframt føroyskum.

Hann hevði tríggjar stuttsøgur við í savninum Russiskur dansur, sum Dimmalætting gav út í 2001 og hevur týtt stuttsøgur úr enskum, eftir m.a Hemingway, sum hava staðið í Skáanum og Varðanum. Hann týðir gátubøkurnar í røðini Detektivstovan hjá Lassa og Maiu, sum Bókadeildin gevur út. 

Í 2015 gav hann út stuttsøgusavnið Glasbúrið, ið er eitt savn við 19 stuttsøgum. Forlagið Sprotin gav út.sprotin.fo - Glasbúrið Fýra ár seinni, í 2019, kom næsta stuttsøgusavnið, VIRUS. Forlagið Sprotin gav eisini hetta savnið út.

Í 2023 gjørdist hann ein av ritstjórunum í mentanarritinum Varðanum, og sama ár gjørdist hann næst-formaður í Rithøvundafelagi Føroya.

 Útgávur 
 Bøkur 
2019 - VIRUS - 13 søgur, Sprotin, 140 síður, ISBN 978-99972-1-358-7
2015 - Glasbúrið - 19 stuttsøgur, Sprotin, 152 síður, ISBN 978-99972-1-159-0

 Stuttsøgur í tíðarritum vm. 
 1997 - Gleðisdagur, í: Birting, (stuttsøga) 
 2001 - Eg og mítt spøkilsi, útgivin í Russiskur dansur, Dimmalætting
 2001 - Glasbúrið, í: Russiskur Dansur, Dimmalætting (stuttsøga) 
 2001 - 10 ára broytingin, útgivin í Russiskur Dansur, Dimmalætting 
 2006 - Ver ikki bangin í Spøkilsið sum flenti, BFL, 2006 (givin út á 8 málum) (stuttsøga) 
 2006 - Bókabøðil í Vencili 1 og í enskari týðing í serligum Vencli, sum kom út í sambandi við bókamessuna í Frankfurt í 2012. 
 2007 - Marrubókin í Vencili 3. 
 2012 - Ein sonn søga í Vencil 12.
 2013 - Glasbúrið, í: Føroyskt miðnám 1, Nám (stuttsøga)
 2014 - Ring boð, í: Varðin, (stuttsøga)
2015 - Svart hol, í: Vencil 15, 2015
2017 - Veitst tú hvat í: Vencil 18, 2017
2017 - Ígjøgnum skákrimarnar í: Varðin 84, 2017
2022 - Onkuntíð má man gera okkurt í: Varðanum, nr. 89, 2022
2022 - Soleiðis eri eg bara í: Varðanum, nr. 89, 2022

 Barnasøgur 
 2006 - Jólini hjá Hugnamúsini í Míni jólabók  (barnasøga)
 2008 - Vættrahúsið í Míni jólabók (adventssøga)
 2009 - Jólini í nýggju húsunum í Míni jólabók 2009 (adventssøga)
 2010 - Tá ið Hvítamús hvarv úr Músadalinum í Míni jólabók 2010
 2011 - Føðingardagurin hjá Hugnamúsini í Mín Jólabók 2011
 2012 - Hin óargaligi kavamaðurin sum adventssøga í 4 pørtum í Míni jólabók, søgan var eisini lisin upp í útvarpinum hjá Kringvarpi Føroya.
 2013 - Villamús fer í grind í Míni jólabók 2013
 2013 - Spøkilsið í lærarastovuni í Míni jólabók 2013
2017 - Hundalív á jólum, í Mín Jólabók 2017
2019 - Tjóvurin í fimleikahøllini, í Mín jólabók 2019
2022 - Tað ýlandi spøkilsi, í Mín jólabók 2022
2023 - Nonnufrensurin í Viðarlundini, í Mín jólabók 2023

 Vísundalig verk 
  2005 - Mythical Realism - The Role of Mythology in Magical Realism: A Case Study of Salman Rushdies The Ground Beneath Her Feet. Working Papers. Department of Languages and Intercultural Studies, Aalborg University

 Týðingar  

 Bøkur 
Martin Widmark: Gistingarhúsgátan, BFL, 2006 
Martin Widmark: Gimsteinagátan, BFL, 2006 
Martin Widmark: Sirkusgátan, BFL, 2006 
Ymsir høvundar: Spøkilsið, sum flenti, BFL, 2006 
Martin Widmark: Kaffistovugátan, BFL, 2007 
Martin Widmark: Mumiugátan, BFL, 2007 
Martin Widmark: Biografgátan, BFL, 2007 
Martin Widmark: Tokgátan, BFL, 2008 
Martin Widmark: Blaðgátan, BFL, 2008 
Martin Widmark: Skúlagátan, BFL, 2009
Martin Widmark: Gullgátan, BFL, 2010
Per Olov Enquist: Loyndarmálið í triðja hellinum, BFL, 2011
Emily Bone: Ungar hjá djórum, BFL, 2018

 Søgur 
Ernest Hemingway: Indiánaralega, Varðin, 70, 2003 
Ernest Hemingway: Læknin og kona læknans, Varðin, 70, 2003 
Ernest Hemingway: Okkurt endar, Varðin, 70, 2003 
Ernest Hemingway: Stormur í tríggjar dagar, Skái, 2003 
Kazuo Ishiguro: Ein húskisnátturði, Skái, 2003 
Frank Moorhouse: Francois og fiskabeinstilburðurin, Skái, 2004 
Ernest Hemingway: Á keiini í Smyrna, Skái, 2006 
Ernest Hemingway: Ketta í regni, Skái, 2006 
Jonathan Lethem: Spreyið, Skái, 2006
Stephen King: Maðurin í svørtum klædningi, Varðin, 2013samalsoll.wordpress.com
Julian Gough: iHolið, Varðin, 2016
Julian Gough: Mindecraft endayrking, Varðin, (Yrking), 2016
Margaret Atwood: Lukkuligir endar, Vencil 19, 2018
Raymond Carver: Niðursjóðing, Varðin, 2022

 Heiður 
2014 - Valdur formaður í nevndina í Rithøvundafelag Føroya
2011 - Fekk hálvt ára starvsløn úr Mentanargrunni Landsins
2005 - Stuttsøgan "Ver ikki bangin" varð vald sum onnur vinnarasøgan í stuttsøgukapping, sum Bókadeildin skrivaði út.

 Keldur 

 Slóðir 
Almenna heimasíðan hjá Sámal Soll

Bólkur:Føroyskir rithøvundar
Bólkur:Føroyskir týðarar
Bólkur:Føroyskir málfrøðingar
Bólkur:Føðingar í 1977